钦定古今图书集成/理学汇编/文学典/第127卷 > 《诏进所著文字谢表》前人
## 钦定古今图书集成/理学汇编/文学典/第127卷 > 《诏进所著文字谢表》前人

《云汉》之光，俯加贲冒。菅蒯之贱，仰误询求。〈中谢〉臣闻
“百王之道虽殊，其要不过于稽古；《六艺》之文盖缺，所
传犹足以范民。唯其测之而弥深，故或习矣而不察。”
绍明精义，允属昌时。伏惟皇帝陛下有舜之文明，有
汤之勇智。以身为度，动皆应于乾行；肆笔成书，言必
稽于圣作。欲推阐先王之大道，以新美天下之英材，
宜得醇儒，使陪休运。臣初非秀颖，众谓迂愚，徒以弱
龄，粗知强学。服膺前载，但传糟粕之馀；追首大方，岂
逮室家之好。过叨睿奖，使缉旧闻。永惟少作可弃之
浮辞，岂能上副旁搜之至意。伏望皇帝“陛下矜其闻
道之晚，假以历时之淹。使更讨论，粗得成就。然后上
尘于聪览，且复取决于圣裁。庶收寸长，稍副时用。”臣
无任。